ঙ্গাগ-দ্বাং-ব্ক্রা-শিস-গ্রাগ্স-পা

ঙ্গাগ-দ্বাং-ব্ক্রা-শিস-গ্রাগ্স-পা () (১৪৮৮- ১৫৬৪) তিব্বতের ফাগ-মো-গ্রু-পা রাজবংশের দশম রাজা ছিলেন। তিনি এই রাজবংশের শেষ উল্লেখযোগ্য শাসক হিসেবে বিবেচিত হন।Tsepon W.D. Shakabpa, Tibet. A Political History. Yale 1967, p. 88-90;Giuseppe Tucci, Tibetan Painted Scrolls. Rome 1949, p. 45.

 প্রথম জীবন ও রাজ্যাভিষেক 
ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের নবম রাজা ঙ্গাগ-গি-দ্বাং-পোর একমাত্র পুত্র হিসেবে ১৪৮৮ খ্রিষ্টাব্দে জন্মগ্রহণ করেন। ১৪৮৯ খ্রিষ্টাব্দে তার মাতা এবং ১৪৯১ খ্রিষ্টাব্দে তার পিতা মারা যান।Giuseppe Tucci. Deb T'er Dmar Po Gsar Ma. Rome 1971, pp. 226-7. তার নাবালকত্বের জন্য রিং-স্পুংস-পার দ্বিতীয় রাজা কুন-তু-ব্জাং-পোর ভ্রাতা গ্ত্সো-স্ক্যেস-র্দো-র্জে তার নাবালকত্বের সুযোগে রাজ্যের অভিভাবক হয়ে যান।Giuseppe Tucci, Tibetan Painted Scrolls. Rome 1949, p. 693. ১৪৯৯ খ্রিষ্টাব্দে রিং-স্পুংস-পার তৃতীয় রাজা দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। পাঁচ বছর পরে তিনি সাংগে পাল জোম্মা নামক এক মহিলাকে বিবাহ করেন, যিনি তার স্বামীকে পরবর্তীকালে তার রাজ্যবিস্তারে সহায়তা করে তিব্বতের মহিলা শাসকদের মধ্যে সর্বাপেক্ষা গুরুত্বপূর্ণ বলে বিবেচিত হন।Per K. Sorensen & Guntram Hazod, Rulers on the Celestial Plain. Wien 2007, p. 763.

 রিং-স্পুংস-পার সঙ্গে বিরোধ 
গ্ত্সো-স্ক্যেস-র্দো-র্জে ও দোন-য়োদ-র্দো-র্জের মৃত্যুর পর রিং-স্পুংস-পার প্রভাব হ্রাস পেতে থাকে। ১৫১৫ খ্রিষ্টাব্দে রিং-স্পুংস-পা রাজবংশের অধীনে থাকা গ্যাখার্ত্সে তাদের আনুগত্য পাল্টে ফাগ-মো-গ্রু-পা রাজবংশের অধীনে চলে যায়।Giuseppe Tucci, Deb t'er dMar po gSar ma, Rome 1971, p. 231 লাসা থেকে রিং-স্পুংস-পার সৈন্যদল বিতাড়িত হয় এবং কুড়ি বছর পরে দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসব পালনের সুযোগ পান।Tsepon W.D. Shakabpa, Tibet. A Political History, Yale 1967, p. 88Wang Furen & Suo Wenqing, Highlights of Tibetan History, Beijing 1984, p. 85. এরফলে রিং-স্পুংস-পা রাজবংশের প্রভাব শুধুমাত্র গ্ত্সাং অঞ্চলেই সীমাবদ্ধ হয়ে পড়ে।

 বিরোধ 
ষোড়শ শতাব্দীর মধ্যভাগে ঙ্গাগ-দ্বাং-ব্ক্রা-শিস-গ্রাগ্স-পার স্বাস্থ্যের অবনতি ঘটে। ১৫৫৩ থেকে ১৫৫৫ খ্রিষ্টাব্দের মধ্যে ফাগ-মো-গ্রু-পা রাজবংশের বিরুদ্ধে বিদ্রোহ শুরু হয়ে যায় এবং লাসা শহরের নিকটবর্তী অঞ্চলে ক্যিশোদপা নামক এক নতুন শক্তির উদ্ভব ঘটে।Per K. Sorensen & Guntram Hazod, Rulers on the Celestial Plain. Wien 2007, p. 767. এই সময় ফাগ-মো-গ্রু-পা রাজবংশের মধ্যে বিভিন্ন পারিবারিক দ্বন্দ্ব শুরু হলে ১৫৬৩ খ্রিষ্টাব্দে তৃতীয় দলাই লামার মধ্যস্থতায় তার পৌত্র ঙ্গাগ-দ্বাং-গ্রাগ্স-পা-র্গ্যাল-ম্ত্শানকে পরবর্তী উত্তরাধিকার নির্বাচিত করা হয়।

 তথ্যসূত্র 

 আরো পড়ুন 
 Wang Furen & Suo Wenqing, Highlights of Tibetan History. Beijing 1984.
 Ya Hanzhang, Biographies of the Tibetan Spiritual Leaders Panchen Erdenis. Beijing 1994.

বিষয়শ্রেণী:১৪৮৮-এ জন্ম
বিষয়শ্রেণী:১৫৬৪-এ মৃত্যু
বিষয়শ্রেণী:ফাগমো কাগ্যু
বিষয়শ্রেণী:ফাগমোদ্রুপা রাজবংশ